CELEX: 62010CN0044
Language: et
Date: 2010-01-28 00:00:00
Title: Kohtuasi C-44/10: 28. jaanuaril 2010 esitatud hagi — Euroopa Komisjon versus Portugali Vabariik

17.4.2010   
            
            
               ET
            
            
               Euroopa Liidu Teataja
            
            
               C 100/23
            
         28. jaanuaril 2010 esitatud hagi — Euroopa Komisjon versus Portugali Vabariik
   (Kohtuasi C-44/10)
   2010/C 100/33
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: A. Alcover San Pedro ja P. Guerra e Andrade)
   
      Kostja: Portugali Vabariik
   
      Hageja nõuded
   
   
               —
            
            
               Tuvastada, et kuna Portugali Vabariik ei ole võtnud vajalikke meetmeid tagamaks, et Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (IPPC direktiiv) (1) artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil hoolitsetakse selle eest, et olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega hiljemalt 30. oktoobril 2007, siis on Portugali Vabariik rikkunud kohustusi, mis tulenevad nimetatud direktiivi artikli 5 lõikest 1
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   IPPC direktiivi artiklist 4 koostoimes artikli 5 lõikega 1 tuleneb, et liikmesriigid pidid tagama uutele või olemasolevatele käitistele loa andmise vastavalt direktiivi artiklitele 6 ja 8. Nad pidid samuti olemasolevate käitiste tingimused uuesti läbi vaatama või vajaduse korral neid ajakohastama enne 30. oktoobrit 2007.
   Ühelt poolt tuleneb Portugali ametiasutuste poolt 2008. aastal esitatud teabest, et mitme käitise kohta ei olnud esitatud vastavat loataotlust. Teiselt poolt tegutses kokku 632 käitisest 280 käitist ilma et nende osas oleks väljastatud vastavat luba.
   Vastavalt ajakohastatud teabele on praeguse seisuga 577 käitisest 481 käitisel luba ning 17 taotlust on menetlemisel.
   
      (1)  ELT L 24, lk 8.